Комунисти открили златото на Вълчан войводаСписание Нумизма | Списание Нумизма
Археология, България, Други интересни, Злато и метеорити
23.09.2011 Kiril62	3 коментара
Скалните ниши в района на местността Лъвската глава често са обект на иманярски набези.
Мистериозен мъж на име Яни се похвалил, че знае къде е заровено съкровището.
Голямото златно съкровище на Вълчан войвода, което поколения иманяри търсят повече от две столетия, най- вероятно вече е открито край бреговете на река Ропотамо. Местни рибари от Приморско вече почти са загубили надежда, че имането може да бъде открито.
Вълчан войвода е най-известният странджански хайдутин. Преданията разказват, че той е заровил част от несметните си богатства, придобити при обири на турската хазна, някъде в района около устието на река Ропотамо. Според друга народна мълва той скрил цялото имане на дружината си в подножието на Стара планина. Една иманярска легенда пък гласи, че златото и скъпоценните накити, които струват цяло състояние, са в морска пещера до галериите, до които се достига само след като се премине през поредица от тесни наводнени тунели. Подобен преход обаче е
изпитание дори и за най-опитния водолаз
Рибари от Приморско обаче твърдят, че няма никакъв смисъл златото на Вълчан войвода да бъде търсено. Не защото съществуването му е само легенда, а защото отдавна е открито. Това, разказват те, станало през 1970 година, когато в Приморско пристигнал специално изпратен екип от представители на тогавашната комунистическа власт. Те се установили в града и в продължение на няколко седмици обикаляли с металотърсач гората около блатото Аркутино, района край залива Перла и брега на морето между устието на река Ропотамо и Маслен нос. Разпитвали местните хора надълго и нашироко какво са чували за имането на легендарния хайдутин. Така те стигнали до един свидетелски разказ. Спомените на хората са запазили само малкото име на човека, който според тях разкрил на търсачите на съкровището тайната за това как да открият златото. Той се казвал Яни и имал лодка и колиба в устието на река Ропотамо. В онези отминали години Яни разказвал на мнозина, че
лично се познавал с участник в заравянето на хайдушкото съкровище в района – един от най- близките съратници на Вълчан войвода. Повечето хора не вярвали на историята му. Яни обаче упорито твърдял, че е научил тайната за това къде е скрито имането от вече
много възрастен някогашен хайдутин
Според клетвата, която четникът бил положил, той не трябвало да упоменава точно мястото, където е нужно да се копае, за да се извади имането. Посочил само приблизителното му местоположение.
Разочарован от недоверието на всички, Яни решил да довери тайната си на хората с металотърсача. Една нощ ги завел там, където мислел, че е скрито имането, и те
изкопали в земята голям трап
Още на следващия ден мистериозните посетители си заминали и никога повече не се появили.
Няма очевидец, който да желае да потвърди или отрече намирането на съкровище или каквито и да било други ценности по време на златотърсаческата акция. Случката обаче накарала местните хора да повярват, че именно внезапно появилите се хора, представили се като емисари на властта, са намерили това, което търсят и са си заминали с него.
Никой не може да каже и каква част от тази история е истина. На нея със сигурност не вярват съвременните иманяри, чиято фантазия не им дава покой и те продължават упорито да търсят имането на Вълчан войвода, за което легендите разказват.
http://www.monitor.bg/article?id=308137
легенди-вълчан войвода
ПредишнаСвищовското злато копано край Крумовград?СледващаПОКАЗВАТ ОРИГИНАЛНИЯ ПРЪСТЕН НА КАЛОЯН
3 thoughts on “Комунисти открили златото на Вълчан войвода”
Lamas каза:
Не мисля че всичкото е било на едно място
daskala каза:
комунягите са извадили много работи, а най-голямото съкровище което бaрнаха за последно беше на бай Вълчана кобура и на поп Мартина павура. 😉
За Вълчан войвода легендите определят много широк ареал за вероятно скриване на т.нар.“съкровище“ по цалото било на Стара планина,Странджа и мн.др.места,но е напълно възможно е комунистите да са го открили и заграбили което е напълно във стила им,и то да е изнесено зад граница продадено или в трезори при нашите пари:):):)Не случайно по едно време се говореше упорито и че Панагюрското съкровище е подменено с копие от комунистите и изнесено,а в музея е копие пак от злато…